open-index/open-wikipedia-markdown huggingface dataset:
Manifestación "Catalunya, nou estat d'Europa"

A '''manifestación "Catalunya, nou estat d'Europa"'* (en galego: *Cataluña, novo estado de Europa*) tivo lugar no centro da cidade de Barcelona durante a Diada de Cataluña de 2012. Foi organizada pola Asemblea Nacional Catalá; e a súa presidenta, Carme Forcadell, dixo que «o 12 de setembro, o Goberno deberá empezar a traballar pola Independencia de Cataluña».

O número de participantes foi estimado en 1,5 millóns de persoas segundo a Garda Urbana e o Departamento de Interior, e 2 millóns segundo os organizadores, malia que a delegación do Goberno estimou a cifra en 600.000. O centro da cidade estivo ateigado durante horas, e temeuse que a grande afluencia de persoas puidese colapsar a rede de telefonía móbil. Moitos xornais e outras axencias de noticias describírona como unha "histórica" demostración, e considerárona como a meirande manifestación que se celebrou en Cataluña dende a restauración da democracia en España, superando outras grandes manifestacións como a do 10 de xullo de 2010, na que participaron un millón de persoas.

## Notas 
## Véxase tamén 
### Ligazóns externas 
* Assemblea Nacional Catalana 
* Espot *Els homes no poden ser si no són lliures'' de l'ANC
* Time-lapse dunha sección da manifestación
Mikel Martínez

**Mikel Martínez Etxarri** é un actor vasco. É destacábel o seu traballo no teatro. Tamén ten participado na serie de televisión *Goenkale*.

## Filmografía 
* *Zeru horiek* (2006)
* *Diot Gabriel Aresti* (2005) 
* *Muerto de amor* (1997)
* *Goenkale*
* *Maité* (1994)
* *A los cuatro vientos* (1987)

## Véxase tamén 
### Ligazóns externas 
* Ficha na IMDb 
* Entrevista en Argia.com
José Vázquez Grela

**José Vázquez Grela**, nado en Ames o 6 de xullo de 1886 e finado en Nigrán o 12 de setembro de 1936, foi un mestre, agrarista e xornalista galego.

## Traxectoria 
miniatura|250px|José Vázquez Grela cos seus alumnos premiados pola FAR da Estrada en Buenos Aires, 1930.
Emigrou a América. Ao retornar instalouse en Cuntis, onde participou no movemento agrario, ocupando o cargo de xefe das sociedades agrarias de Cuntis, foi redactor de *El Bólido* e colaborou en *Acción Agraria*. Despois fundou *El Bólido de Cuntis*. Rematou a carreira de Maxisterio en 1920. Foi mestre interino no Porriño e Mesego (Cuntis). Na ditadura de Primo de Rivera foi mestre en Graba (Silleda) e Santa Cristina de Vea (A Estrada). En 1931 pediu traslado para Nigrán.

Pertenceu á directiva da Asociación de Trabajadores de la Enseñanza de Vigo e foi membro da Agrupación Socialista de Vigo. Na folga xeral revolucionaria de 1934 foi detido e estivo dous meses preso. Participou na campaña do Estatuto de Autonomía. Logo do golpe de Estado do 18 de xullo de 1936 foi detido e paseado na Devesa (Nigrán) o 12 de setembro.
## Vida persoal 
Casou con Josefa Iglesias, natural de Cuntis, coa que tivo seis fillos: María Asunción, Antonio Manuel, Julia, Alfredo e José Gonzalo.

## Notas 
## Véxase tamén 
### Bibliografía 
* 

### Ligazóns externas 
* Outro paseado, Xosé Vázquez Grela
* Nigrán homenaxea ao mestre republicano José Vázquez Grela, fusilado no 36
* Nigrán honra o seu mestre de mestres
Trasalba, Trasalba, Amoeiro

**Trasalba** é un lugar da parroquia de Trasalba no concello ourensán de Amoeiro na comarca de Ourense. Tiña 133 habitantes no ano 2011 segundo datos do INE e do IGE, dos cales 66 eran homes e 67 mulleres. Iso supón un aumento da poboación respecto a 2010, cando tiña 124 habitantes (61 homes e 63 mulleres).

## Lugares e parroquias 
### Lugares de Trasalba 
### Parroquias de Amoeiro 
## Notas 
## Véxase tamén 
### Outros artigos 
* Lugares de Amoeiro
Loreto Mauleón

**Loreto Mauleón**, nada en Burgos o 14 de agosto de 1988, é unha actriz vasca principalmente coñecida por interpretar o papel de Joana na serie de televisión *Goenkale*.

## Traxectoria 
Naceu en Burgos pero marchou cara a Donostia cando tiña sete meses. Estudou na ikastola Zurriola e despois pasou ao Instituto Peñaflorida. Na Universidade do País Vasco, estudou Enxeñaría de Obras Públicas pero nunca chegou a exercer porque comezou a traballar como actriz.

## Filmografía 
### Cinema  
* *La máquina de pintar nubes* (2009)
* *Bi anai* (2010)

### Televisión 
* *Goenkale* (2008)
* *El secreto de Puente Viejo* (2012)
* *Aitaren Etxea* (2015)
* *Lo que escondían sus ojos* (2016)
* *Olmos y Robles* (2016)
* *Los nuestros 2* (2019)
* *Patria* (2020)

## Notas
Xosé Sixto García

**José Sixto García**, nado en Guimarei (Friol) en 1984, é un xornalista, profesor e poeta galego.

## Traxectoria 
É director do Instituto de Medios Sociais (Cidade da Cultura de Galicia) e profesor da Universidade de Santiago de Compostela.

Doutor en Comunicación e Xornalismo (Premio Extraordinario) pola Universidade de Santiago de Compostela coa tese *Marketing e Comunicación. Catalogación e análise da nova variable do marketing aplicado á comunicación*. MBA en Dirección e Xestión de Empresas e máster en Formación do Profesorado. 

Foi director de Mercadotecnia e Comunicación no IECS.  Traballa sobre sistemas de comunicación social, sobre todo redes sociais, e novos modelos de produción informativa. Ten publicado artigos en revistas científicas sobre Comunicación e Xornalismo. Escribe en *El Correo Gallego* e foi columnista en *De Luns a Venres*.

## Obras 
### Poesía 
* *Berro de cristal*, 2007.
* *Peitos e tetas nas noticias do domingo*, 2009, Sotelo Blanco.
* *Tirizó*, 2013.

### Ensaio 
* *Comunicación institucional de proximidade*, 2008. 
* *Marketing e Comunicación*, 2009. 
* *Uxío Novoneyra, nos eidos da verdade*, 2011. 
* *Las redes sociales como estrategia de marketing*, 2013. 
* *Flujos comunicativos y búsqueda del talento*, 2015. 
* *Fundamentos de Marketing Digital*, 2016.
**Gestión profesional de redes sociales. Rutinas y estrategias de community management*, 2018

### Relato 
* *A estrela que veu.* Terceiro premio no II Certame de Minicontos de Outono.
## Notas 
## Véxase tamén 
### Ligazóns externas 
* Ficha do autor en Sotelo Blanco.
* Obras de José Sixto García na Biblioteca on-line de ciências da comunicaçao
Pterigopodio

miniatura|right|270px|Pterigopodios de *Orectolobus maculatus*.
O **pterigopodio** ou **pterigópodo** (do grego πτέρυξ, -υγος *ptéryx*,* -ygos*, "aleta" e a forma do latín científico *-podium* "pedestal", e tamén "pequeno pé", derivada do grego πούς, ποδός *poús*,* podós*, "pé") é un órgano empregado polos peixes cartilaxinosos machos na reprodución.

Os pterigopodios son o resultado dunha modificación da parte posterior das aletas pelvianas. De forma cilíndrica, enrolados e cos bordos sobrepostos, nos machos adultos están reforzados con sales de calcio. Cada pterigopodio conta á súa vez cun órgano subcutáneo, chamado sifón, cuxa función consiste en encherse de auga para despois expulsala mesturada con esperma.

Antes da cópula, o pterigopodio érguese e o seu sifón énchese de auga por un orificio para o efecto; na maioría dos casos só o fai un dos dous pterigopodios, que é o único co que se fará a penetración (como ocorre co semipene dos réptiles escamosos).

Despois de encherse de auga, o pterigopodio introdúcese na vaxina e abre como un paraugas. A exaculación é de auga e seme.

Os machos das quimeras teñen uns apéndices parecidos na cabeza; considérase que os empregan para axudar a suxeitar á femia.
María Cruickshank

**María Cruickshank**, nada en Oñati (Guipúscoa) en 1989, é unha actriz vasca principalmente coñecida por interpretar o papel de Itxaso na serie de televisión *Goenkale*. O seu pai é da illa caribeña de Granada.

## Filmografía 
### Televisión 
* *Goenkale*

## Véxase tamén 
### Ligazóns externas 
*Ficha na IMDb
Amoeiro, Amoeiro, Amoeiro

**Amoeiro** é un lugar da parroquia de Amoeiro no concello ourensán de Amoeiro, na comarca de Ourense. Segundo o IGE, en 2022 tiña 409 habitantes (198 homes e 211 mulleres).

É a capital do concello.

## Lugares e parroquias
### Lugares de Amoeiro
### Parroquias de Amoeiro
## Notas
## Véxase tamén 
### Outros artigos 
* Lugares de Amoeiro
Os Casares, Amoeiro, Amoeiro

**Os Casares** é un lugar da parroquia de Amoeiro no concello ourensán de Amoeiro, na comarca de Ourense. Segundo o IGE, en 2022 tiña 64 habitantes (36 homes e 28 mulleres).

## Lugares e parroquias 
### Lugares de Amoeiro 
### Parroquias de Amoeiro 
## Notas 
## Véxase tamén 
### Outros artigos 
* Lugares de Amoeiro
Aliens vs Avatars

***Aliens vs Avatars*** é un filme estadounidense de ficción científica dirixido por Lewis Schoenbrun que se estreou no 2011.

## Sinopse 
Unha criatura alieníxena chega á Terra para reproducirse e apoderarse dela, pero outra raza alien porase no seu camiño mediante uns avatares con aspecto humano para axudar ós humanos a desfacerse do monstro extraterrestre.

## Personaxes 
* Jason Lockhart como Tyler
* Kim Argetsinger como Jesse
* Cassie Fliege como Ava
* Dylan Vox como Jake
* Marlene Mc'Cohen como Tiffany
* Georgina Tolentino como Crystal
* Ginny You como Dana
* Amanda Chism como Sarah
* Victoria De Mare como Mandy
* Adam Graham como Robotar
* Dan Glenn como Ranger

## Véxase tamén 
### Ligazóns externas 
* Ficha na IMDb
El Periódico (Barcelona)

***El Periódico***, antigamente ***El Periódico de Catalunya***, é un diario de información xeral de pago, e distribución matinal, editado en Barcelona (España) en dobre versión, en catalán e en castelán. Ten a súa redacción nun edificio da rúa Consell de Cent, en pleno distrito do Eixample, e conta con correspondentes propios nas principais cidades de todo o mundo.

Pertence ao Grupo Prensa Ibérica. e ideoloxicamente está considerado catalanista non nacionalista e progresista. Formalmente caracterízase polo gran tratamento gráfico e a impresión de todas as súas páxinas en cor. No ano 2006 El Periódico ten un prezo de 1 euro de luns a sábado, e de 2 euros os domingos, día en que inclúe a revista "Dominical" e os suplementos "Airbag" e "Cuaderno del Domingo".

## Notas 
## Véxase tamén 
### Ligazóns externas 
* Sitio web oficial 
* Sitio web oficial
Bacelo, A Arnoia, A Arnoia

**Bacelo** é un lugar da parroquia da Arnoia no concello ourensán da Arnoia na comarca do Ribeiro. Segundo o INE e o IGE en 2011 tiña 34 habitantes (19 homes e 15 mulleres), 3 menos ca en 2010, cando tiña 37 habitantes (20 homes e 17 mulleres).

## Lugares e parroquias 
### Lugares da Arnoia 
### Parroquias da Arnoia 
## Notas
Grupo Godó

O **Grupo Godó** é o primeiro grupo de comunicación de España por antigüidade. A súa orixe está ligado ao diario La Vanguardia, fundado en 1881, e a Mundo Deportivo, que ten a súa primeira publicación datada en 1906, dous dos xornais máis antigos de España. Creado en 1998, está controlado, principalmente, pola familia Godó.

## Medios
### Diarios
*La Vanguardia
*El Mundo Deportivo

### Revistas
*Què Fem?
*Magazine
*Psychologies
*Historia y Vida
*Playboy
*Lonely Planet
*TVmanía
*Interiores
*Cocinas y Baños
*Salud y Vida

### Audiovisual
*RAC 1
*RAC 105

## Véxase tamén 
### Ligazóns externas 
* Grupo Godó
Panellet

miniatura|*Panellets* de café.
Os **panellets** son uns pasteis pequenos, e de varias formas, feitos a base de mazapán e outros ingredientes que lles dan un sabor e aroma característicos. Son doces típicos do día de Todos os Santos en Cataluña, Eivissa e o País Valenciano.

## Historia 
Os panellets como tal datan do século XVIII, cando se usaban como comida bendicida para compartir logo das celebracións relixiosas (panellets de San Marcos e panellets da Santa Cruz). Crese que teñen a súa orixe no norte de Europa, onde a consecuencia do intenso frío facíase necesario un alimento rico en calorías para soportar mellor a longa noite de defuntos, pero seguramente proceden da repostería árabe, dada a súa composición a base de améndoas e a influencia da cultura árabe.

Ao ser unha comida moi enerxética (como as castañas, tamén consumidas ese día) resultaban moi útiles para comer o Día de Todos os Santos ou Día de Defuntos, nos que se tocaban a mortos nas campás das igrexas durante toda a noite, polo que gran parte da poboación facía vixilia.

## Características 
Elabóranse cunha masa doce feita con azucre, améndoa crúa moída, ovo e pel de limón, para que teña unha textura máis esponxosa. Polo exterior recóbrense con clara de ovo, que fai de adherente para colocar unha capa de piñóns. O conxunto métese no forno e déixase arrefriar. Actualmente existe unha ampla gama de panellets: de coco, chocolate, café, marmelo etcétera.

## Véxase tamén 
### Ligazóns externas 
* Como facer os panellets en vídeo 
* Receita clásica dos panellets e guía para a súa elaboración.
Ice Age: Continental Drift

***Ice Age: Continental Drift*** é un filme de animación estadounidense dirixido por Steve Martino e Mike Thurmeier que se estreou no 2012. Cuarto filme da saga *Ice Age*.

## Sinopse 
A tola persecución de Scrat da súa escorregadiza landra dende o comezo dos tempos, ten consecuencias que cambiarán o mundo: un cataclismo continental que desencadeará unha aventura para Manny, Diego e Sid. No medio destas axitacións, Sid atópase coa súa familia, que lle deixan ó coidado da avoa e a manda tropeza cunha estraña tropa de piratas que están decididos a impedirlles o seu regreso a casa.

## Personaxes 
* Ray Romano como Manny
* John Leguizamo como Sid
* Denis Leary como Diego
* Queen Latifah como Ellie
* Seann William Scott e Josh Peck como Crash e Eddie
* Chris Wedge como Scrat
* Keke Palmer como Peaches
* Jennifer Lopez como Shira
* Peter Dinklage como Capitán Gutt
* Wanda Sykes como Avoa
* Josh Gad como Louis
* Drake como Ethan
* Aziz Ansari como Squint
* Nicki Minaj como Steffie
* Ester Dean como Serea simio
* Rebel Wilson como Raz
* Joy Behar como Eunice
* Nick Frost como Flynn
* Heather Morris como Katie
* Ally Romano como Meghan
* Alan Tudyk como Milton
* Kunal Nayyar como Gupta
* Alain Chabat como Silas
* Eddie "Piolín" Sotelo como Fungus
* Ben Gleib como Marshall

## Notas 
## Véxase tamén 
### Ligazóns externas 
* Ficha na IMDb 
* Ficha en RottenTomatoes 
* Ficha en Metacritic 
* Ficha en BoxOfficeMojo
AAE

**AAE** é un acrónimo que pode referirse a:

*Avaliación ambiental estratéxica
*Alveolite alérxica extrínseca, unha enfermidade pulmonar que causa fibrose, e que está producida pola exposición a uns determinados antíxenos.
Tose

miniatura|dereita|220px|Son da tose.
A **tose** é unha contracción espasmódica e de súpeto da cavidade torácica que resulta nunha liberación violenta de aire dos pulmóns producindo un son característico. O aire expulsado pode alcanzar unha velocidade de até 480&nbsp;km/h. A tose é diferente ao espirro. A tose pode ser seca se é que é producida por unha irritación da gorxa, pola inflamación dos nervios que a innervan ou por outros motivos que non impliquen a expulsión de mucosidade ou outras substancias.

## Notas
A Torre de Rouzós, Rouzós, Amoeiro

**A Torre de Rouzós** é un lugar da parroquia de Rouzós no concello ourensán de Amoeiro na comarca de Ourense. Tiña 20 habitantes no ano 2011 segundo datos do INE e do IGE, dos cales 8 eran homes e 12 mulleres. Iso supón un aumento da poboación respecto a 2010, cando tiña 15 habitantes (7 homes e 8 mulleres).
## Lugares e parroquias
### Lugares de Rouzós
### Parroquias de Amoeiro
## Notas
## Véxase tamén 
### Outros artigos 
* Lugares de Amoeiro
Espirro

Un **espirro** ou **esbirro** é unha forma do corpo de expulsar dióxido de carbono en exceso, en forma de partículas líquidas. O espirro é unha expulsión de ar (como pode ser a tose), que é convulsiva e semiautónoma, do nariz e a boca. Algunhas doenzas poden ser transmitidas polo esbirro, que pode espallar até 40.000 gotículas infecciosas cuxo diámetro varía entre 0,5 e 5&nbsp;µm.

## Factores causantes do espirro 
* Alerxias (pole, po, etc.).
* Irritación polo po, pementa, talco, etc.; cando entran en contacto coa mucosa nasal.
* Inhalación de corticosteroides ou outros elementos químicos.
* Inxestión dalgúns alimentos (chocolate, café, viño, froitos secos etc.), en particular se se é alérxico aos mesmos.
* Infeccións virais, como gripes ou arrefriados.
* Reacción á luz brillante.
* Reacción a unha perda de temperatura (p.ex. desabrigarse).

## Véxase tamén 
### Outros artigos 
* Bocexo
* Impo
Castro de Lobadiz

O **castro de Lobadiz** é un castro costeiro fortificado, situado nunha península na parroquia de San Xurxo da Mariña, Ferrol.

## Descrición 
miniatura|300px|esquerda|Esquema do castro de Lobadiz.
miniatura|dereita|Illas Gabeiras vistas dende o castro.

O castro ten defensas concéntricas, cun foxo no medio; formando polo leste, sobre o istmo, un arco duns 150 metros, onde está situada a entrada actual. Da terceira liña defensiva exterior só se conservan uns metros. O resto do perímetro da península está defendido por cantís. A península mide 180 metros de N-S e outros 160 metros de L-O. No castro había un torreón xa desaparecido, pódense ver restos dalgunha vivenda rectangular e con ángulos redondeados. En varias escavacións, nos anos 70, atopáronse restos de cerámica, lousas e muíños de man.

Moi preto do castro hai unha fonte e unha praia protexida. Nas illas Gabeiras, situadas fronte ao castro, téñense atopado restos de cerámica. O actual castro está abandonado, sobre el construíuse un faro e acceso para vehículos, tamén houbo un posto de vixilancia do exército agora en ruínas.

No mapa da Coruña de Francisco Coello, de 1865, a península na que está o castro recibe o nome de Punta Gabeiras ou de Levadizo.

## Mitos e lendas
No libro *Laia, a nena da Illa*, de Ánxela Loureiro, fálase deste castro e dos seus poboadores. A protagonista da obra, unha rapaza chamada Laia, vive diversas  aventuras en relación co castro, os seus habitantes e mesmo as tropas romanas. Conta unha lenda, tamén relatada no libro, que nas proximidades do castro (e non no seu interior, como é habitual) foron atopadas, por un labrego de Valón, alfaias clasificadas por especialistas como xoias castrexas.

## Notas
## Véxase tamén 
### Outros artigos 
* Castros de Galicia
* Cultura castrexa
* Arco Ártabro

### Ligazóns externas 
* Castro de Lobadiz .
* 02 ARQUEOLOXÍA NA TERRA DE TRASANCOS.flv video 13min18seg. (Castro de Lobadiz do 3min45seg ao 7min40seg.)
O Rial, A Arnoia, A Arnoia

**O Rial** é un lugar da parroquia da Arnoia no concello ourensán da Arnoia na comarca do Ribeiro. Segundo o INE e o IGE en 2011 tiña 23 habitantes (14 homes e 9 mulleres), catro máis ca en 2010, cando tiña 19 habitantes (11 homes e 8 mulleres).

## Lugares e parroquias 
### Lugares da Arnoia 
### Parroquias da Arnoia 
## Notas
Lluís Miró i Doñate

**Lluís Miró i Doñate**, nado en Barcelona o 3 de marzo de 1913 e finado na mesma cidade o 15 de setembro de 1991, foi un futbolista e adestrador de fútbol catalán que xogaba na dermarcación de gardameta.

## Traxectoria 
Comezou a xogar no Sants e pasou polo Cartagena FC e Real Murcia antes de fichar polo FC Barcelona, co que disputou 99 encontros en catro tempadas. Un dos mellores momentos foi a final da Copa de España que gañou o Barcelona ante o Athletic de Bilbao en 1942.

Como adestrador comezou dirixindo ao Terrassa FC pero axiña pasou a equipos de gran tradición como CE Sabadell. En 1953 fichou polo Real Valladolid, onde militou tres tempadas. De 1956 a 1958 dirixiu o Valencia CF. Ao rematar o seu vínculo co club fichou polo Celta de Vigo substituíndo a Luís Casas Pasarín para tentar evitar o descenso a Segunda División, obxectivo que non cumpre e polo que deixa Vigo para fichar polo Sevilla FC.

En Sevilla, o primeiro ano logra un cuarto posto no torneo regular. Porén, o segundo ano foi o último debido ao mal xogo e aos resultados que o levaron a non rematar a tempada.

En xuño de 1961 supliu a Enrique Orizaola á fronte do cadro de xogadores do FC Barcelona, experiencia moi curta, xa que dimitiu en novembro dese mesmo ano ao non acadar os resultados desexados.

Foi un dos primeiros adestradores en dirixir no estranxeiro, no Olympique de Marsella e no AS Roma. Volveu a España para adestrar ao seu último equipo, o CD Málaga.

Tamén foi internacional coa Selección de fútbol de Cataluña entre os anos 1941 e 1942 e presidente do Colexio Catalán de Adestradores unha vez retirado como adestrador.

## Notas 
## Véxase tamén 
* "Luis Miró: 30 años al servicio del fútbol", *El Mundo Deportivo* 
* "Luis Miró Doñate", *El Mundo Deportivo*
Laureano Ruiz

**Laureano Ruiz Quevedo**, nado en Escobedo (Villafufre, Cantabria) o 21 de outubro de 1937, foi un futbolista e adestrador de fútbol.

## Traxectoria 
Aos 18 anos pasou das categorías inferiores ao primeiro equipo do Racing de Santander e a adestrar ao equipo xuvenil. Aos 24 fichou polo Ximnástica de Torrelavega, manténdose como adestrador dos equipos xuvenís do Racing.

Aos 28 anos deixou de xogar a fútbol e pasou a adestrar o Racing de Santander, sendo o técnico máis xove do estado no seu momento.

A súa carreira de adestrador combinada con labores de dirección levouno ao FC Barcelona e ao seu filial, para despois fichar polo Celta de Vigo en 1978 para suplir a José María Maguregui.

Dirixiu o equipo vigués durante unha soa tempada, na que o equipo repleto de baixas como a de Carlos Fenoy, Ademir Vieira ou Juan descende a Segunda División outra vez.

Ao rematar esa tempada decide deixar o Celta e fichar polo Racing de Santander, sería substituído polo ex xogador do Celta Pedrito.

É o único técnico que ata o momento dirixiu equipos en tódalas categorías, dende Primeira División ata Benxamíns. Actualmente é o director da Escola Municipal de Santander.

Como adestrador acadou o título máis alto, adestrador nacional de honra. Tamén foi mestre de técnica e táctica nas Escolas de Cantabria e Cataluña.

## Véxase tamén 
### Ligazóns externas 
*
Piragua

[miniatura|220px|Unha piragua sobre o [río Níxer en Malí.]]
[thumb|Vídeo de xente navegando en piraguas ([Níxer).]]
Unha **piragua** é calquera embarcación tripulada por un ou varios individuos que se impulsa por medio de pa (non de remo ou remos). A diferenza co remo é que a pa non vai fixada, ligada ou unida á propia embarcación, senón só nas mans de quen a manexa.

Ademais, nas embarcacións de remo ou remos quen impulsa a embarcación adoita ir encarado á popa (como en barcas, esquifes, traiñeiras, galeras, birremes, trirremes etc.), é dicir, avanza de costas, mentres nas piraguas navégase de fronte.

O termo piragua, segundo a Federación Galega de Piragüismo, engloba á canoa e ao caiac.

## Notas 
## Véxase tamén 
### Outros artigos 
*Canoa
*Panga (embarcación)
*Piragüismo
Terremoto de Virxinia de 2011

miniatura|Epicentro do sismo.
[thumb|right|200px|Danos na embaixada de [Ecuador en Washington D. C..]]
O **terremoto de Virxinia de 2011** foi un sismo de magnitude 5.8 na escala de Richter que ocorreu no estado estadounidense de Virxinia o 23 de agosto de 2011 á 1:51 PM EDT (17:51 UTC). O epicentro foi localizado a 60 quilómetros ao noroeste de Richmond e a 8 quilómetros desde a localidade de Mineral, segundo o Servizo Xeolóxico dos Estados Unidos (USGS). O sismo ocorreu ao longo da Falla de Spotsylvania, unha antiga falla situada no medio da placa norteamericana. Catro réplicas de magnitudes 2.8, 2.2, 4.2 e 3.4 sucedéronse nas seguintes doce horas causando gran temor.

O sismo (xunto co terremoto de 1944 de intensidade 5.8 na fronteira do estado de Nova York e Ontario) foi o máis forte ao leste do río Mississippi en 114 anos, desde 1897 cando a rexión foi sacudida por un terremoto centrado no condado de Giles (cunha magnitude estimada en 5.9 segundo a USGS ou magnitude 5.8 o USGS Professional Paper e o departamento de xeoloxía de Virginia Tech).

[thumb|right|[O Pentágono foi evacuado momentos logo do terremoto que foi sentido en toda a Costa leste dos Estados Unidos.]]

## Notas
Aglais

***Aglais*** é un xénero de lepidópteros pertencente á subfamilia Nymphalinae na familia Nymphalidae que se encontra en Europa. Este xénero es, ás veces, incluído como un subxénero de *Nymphalis*, mais é xeralmente considerado un xénero separado.

## Especies 
* *Aglais ichnusa* Hübner, 1819 
* *Aglais io* (antes *Inachis io*, Linnaeus, 1758).
* *Aglais kaschmirensis* ou *A. caschmirensis* (Kollar, 1844) 
* *Aglais ladakensis* (Moore, 1882) 
* *Aglais milberti* (Godart, 1819)
* *Aglais rizana* (Moore, 1872) 
* *Aglais urticae* (Linnaeus, 1758)

### Galería de imaxes 

Ficheiro:Indian Tortoiseshell Butterflly I IMG 3276.jpg|*Aglais kaschmirensis*
(MHNT) Aglais ladakensis - ex larva -Gansu Xiahe Chine - male dorsal.jpg|*Aglais ladakensis*
Ficheiro:Milbert's Tortoiseshell.jpg|*Aglais milberti*
Aglais urticae MHNT CUT 2013 3 14 Cahors Dos.jpg|*Aglais urticae*

## Notas 
## Véxase tamén
Coeini

***Coeini*** é unha tribo de lepidópteros pertencente á familia Nymphalidae.

## Xéneros 
Contén os seguintes xéneros:
* *Baeotus* Hemming, 1939
* *Colobura* Billberg, 1820
* *Historis* Hübner, 1819
* *Pycina* Doubleday, 1849
* *Smyrna* Hübner, 1823
* *Tigridia* Hübner, 1819 (ás veces en Nymphalini)

## Notas 
## Véxase tamén
Nymphalinae

***Nymphalinae*** é unha subfamilia de lepidópteros pertencente á familia Nymphalidae.

## Xéneros 
* Coeini
** *Baeotus* Hemming, 1939.
** *Historis* Hübner, 1819. [miniatura|upright 1.0|[Coeini - *Historis odius*]]
** *Pycina* Doubleday, 1849.
** *Smyrna* Hübner, 1823.
** *Tigridia* Hübner, 1819.
* *Crenidomimas* Karsch, 1894.
* Junoniini
** *Junonia* Hübner, 1819.
** *Precis* Hübner, 1819.
** *Salamis* Boisduval, 1833.
** *Yoma* Doherty, 1886.
** *Hypolimnas* Hübner, 1819.
* Kallimini
** *Catacroptera* Karsch, 1894.
** *Doleschallia* C. et R. Felder, 1860.
** *Kallima* Doubleday, 1849.
** *Mallika* Collins et Larsen, 1991.
* Limenitinae (ou subfamilia e non xénero)
** *Hyplimnas*
** *Ladoga* Moore, [1898].
** *Limenitis* Fabricius, 1807 syn *Azuritis* Boudinot, 1986.
* Melitaeini.
** Euphydryina.
*** *Euphydryas* Scudder, 1872.
** Melitaeina.
*** *Melitaea* Fabricius, 1807 syn *Cinclidia* (Hübner, 1819), *Didymaeformia* e *Didymina*.
*** *Mellicta* Billberg, 1820.
** *Chlosynina*
*** *Antillea* Higgins, 1959.
*** *Atlantea* Higgins, 1959.
*** *Chlosyne* Butler, 1870 synonyme *Charidryas* (Scudder, 1872) et *Thessalia* Scudder, 1875.
*** *Dymasia* Higgins, 1960.
*** *Microtia* Bates, 1864.
*** *Poladryas* Bauer, 1975.
*** *Texola* Higgins, 1959.
** Gnathotrichina.
*** *Gnathotriche* C. et R. Felder, 1862.
*** *Higginsius* Hemming, 1964.
** Phyciodina.
*** *Anthanassa* Scudder, 1875.
*** *Castilia* Higgins, 1981.
*** *Dagon* Higgins, 1981.
*** *Eresia* Boisduval, 1836.
*** *Janatella* Higgins, 1981.
*** *Mazia* Higgins, 1981.
*** *Ortilia* Higgins, 1981.
*** *Phyciodes* Hübner, 1819.
*** *Phystis* Higgins, 1981.
*** *Tegosa* Higgins, 1981.
*** *Telenassa* Higgins, 1981.
*** *Tisonia* Higgins, 1981.
* Nymphalini
** *Antanartia* Rothschild et Jordan, 1903.
** *Araschnia* Hübner, 1819.
** *Colobura* Billberg, 1820.
** *Hypanartia* Hübner, 1821.
** *Mynes* Boisduval, 1832.
** *Nymphalis* Kluk, 1802.
*** *Aglais* Dalman, 1816.
*** *Kaniska* Moore 1899.
*** *Euvanessa* Scudder, 1889
*** *Inachis* Hübner, [1819].
*** *Polygonia* Hübner, [1819].
*** *Roddia* Korshunov, 1995
** *Symbrenthia* Hübner, 1819.
** *Vanessa* Fabricius, 1807, syn *Cynthia* (Fabricius, 1807).
* Victorinini
** *Anartia* Hübner, 1819.
** *Metamorpha* Hübner, 1819.
** *Napeocles* Bates, 1864.
** *Siproeta* Hübner, 1823. [miniatura|upright 1.0|[Victorinini - *Siproeta superba*]]
* Tribos *incerta sede*
** *Rhinopalpa* C. et R. Felder, 1860.
** *Kallimoides* Shirôzu et Nakanishi, 1984.
** *Vanessula* Dewitz, 1887.

## Notas 
## Véxase tamén 
### Bibliografía 
* Savela, Markku (2010): Markku Savela's Lepidoptera and some other life forms &ndash; Nymphalinae.
Soutomanco, Trasalba, Amoeiro

**Soutomanco** é un lugar da parroquia de Trasalba no concello ourensán de Amoeiro na comarca de Ourense. Segundo o INE e o IGE en 2011 Tiña sete habitantes (catro homes e tres mulleres), a mesma cantidade ca no ano anterior.

## Lugares e parroquias
### Lugares de Trasalba
### Parroquias de Amoeiro
## Notas
## Véxase tamén 
### Outros artigos 
* Lugares de Amoeiro
Baeotus

***Baeotus*** é un xénero de lepidópteros pertencente á subfamilia Nymphalinae na familia Nymphalidae que se encontra no Caribe, Centroamérica e Suramérica.

## Especies 
Ten as seguintes especies recoñecidas:
* *Baeotus aeilus* (Stoll, 1780)
* *Baeotus baeotus* (Doubleday, 1849)
* *Baeotus deucalion* (C. & R. Felder, 1860)
* *Baeotus japetus* (Staudinger, 1885)

Ficheiro:Baeotus aeilus MHNT.jpg|*Baeotus aeilus*

## Notas 
## Véxase tamén 
### Bibliografía 
* Hemming, 1939. *Proc. R. ent. Soc. Lond.* (B)**8**: 136.
* Wahlberg, N., A.V.Z. Brower & S. Nylin, 2005. Phylogenetic relationships and historical biogeography of tribes and genera in the subfamily Nymphalinae (Lepidoptera: Nymphalidae). *Biol. J. Linn. Soc.* **86**: 227-251.
### Ligazóns externas 
* *Baeotus*, funet.fi
Nueva Cañiza

***Nueva Cañiza*** foi un semanario editado na Cañiza entre 1927 e 1933.

## Historia e características 
Subtitulado inicialmente *Semanario local independiente defensor de los intereses de la comarca* apareceu en xuño de 1927. Tivo unha segunda época a partir de 1929 e en 1931 cambiou o subtítulo por *Semanario local independiente, defensor de los intereses obreros y agrarios de la comarca*. Promovido por Modesto Álvarez Vázquez, Heriberto Fuertes Gómez, José Benito González Álvarez e Emilio Rodríguez Arias. Editado en Ribadavia na imprenta de *El Ribadaviense*, estivo dirixido por Modesto Álvarez Vázquez e despois por Gerardo Fuertes Gómez. Ofrecía información da vila e das poboacións do redor, ademais de crónicas dos emigrantes en Buenos Aires ou Río de Xaneiro. Na súa segunda etapa caracterizouse polo espírito progresista, o apoio ao réxime republicano e o entusiasmo polo Estatuto de Galicia. Incluíu espazos en galego. Entre os seus colaboradores figuraron José Benito González Álvarez, Valentín Paz-Andrade e Álvaro das Casas. Cesou a súa publicación en 1933.

## Notas 
## Véxase tamén 
### Bibliografía 
* 
* 
* 
### Outros artigos 
* Lista de publicacións impresas da provincia de Pontevedra
Araschnia

***Araschnia*** é un xénero de lepidópteros pertencente á subfamilia Nymphalinae na familia Nymphalidae que se encontra en Asia.

## Especies 
* *Araschnia burejana* (Bremer, 1861)
* *Araschnia davidis* Poujade, 1885
* *Araschnia dohertyi* Moore, 1899
* *Araschnia doris* Leech, 1893
* *Araschnia levana* (Linnaeus, 1758) 
* *Araschnia oreas* Leech, 1892
* *Araschnia prorsoides* (Blanchard, 1871) 
* *Araschnia zhangi* Chou, 1994

## Notas 
## Véxase tamén 
### Bibliografía 
* Fric, Z.; Konvicka, M.; Zrzavy, J. 2004: Red & black or black & white? Phylogeny of the *Araschnia* butterflies (Lepidoptera: Nymphalidae) and evolution of seasonal polyphenism. *Journal of evolutionary biology*, **17**: 265-278.
* Zhang, Y.L. & Y.X. Chen, 2006: A taxonomic study on the genus *Araschnia* Hübner (Lepidoptera: Papilionoidea: Nymphalidae). *Entomotaxonomia* **28 (1)**: 49-53.
Colobura

***Colobura*** é un xénero de lepidópteros pertencente á subfamilia Nymphalinae na familia Nymphalidae que se encontra desde México a Suramérica.

## Especies 
Ten as seguintes especies recoñecidas:
* *Colobura dirce* (Linnaeus, 1758)
* *Colobura annulata* (Willmot, Constantino & Hall, 2001)

Ficheiro:Colobura dirce dirce MHNT.jpg|*Colobura dirce* 

## Notas 
## Véxase tamén 
### Bibliografía 
* Willmott, K.R.; Constantino, L.M.; Hall, J.P.W. 2001: A review of *Colobura* (Lepidoptera: Nymphalidae) with comments on larval and adult ecology and description of a sibling species. *Annals of the Entomological Society of America*, **94**: 185-196. Full article: http://www.butterfliesofecuador.com/reprints/2001WCH_AR.pdf
O Tío Pepe

***O Tío Pepe*** foi un quincenario editado na Fonsagrada en 1913.

## Historia e características 
Tiña como lema "Redención. Xusticia. Progreso. Unión. Guerra ós caciques. ¡Arriba gallegos, viv'a raza!" e apareceu o 31 de xaneiro de 1913. Dirixido probablemente por Armando Peñamaría Álvarez, de ideoloxía agrarista e integramente en galego, incluíu artigos sobre temas xerais, políticos e literarios e novas de carácter local. No seu primeiro número, no artigo "Presentación" afirmaba:

Publicou poemas de Rosalía de Castro, Eduardo Pondal, Antonio Noriega Varela, Valentín Lamas Carvajal e Alberto Camino, relatos costumistas e populares e disertacións sobre a lingua galega e os seus problemas. Entre os seus colaboradores estaban *Xan Lanas*, pseudónimo do veterinario cotobadés, fincado na Fonsagrada, Constantino Fraguas e Aureliano Pereira. Cesou co número 20 o 26 de novembro de 1913.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Lugo
### Ligazóns externas 
* O Tío Pepe. Número 1
Lista de xéneros operísticos

Esta é unha **lista** inclusiva de glosario de **xéneros operísticos**, citando nomes alternativos.

**"Ópera"** é unha palabra italiana (unha forma reducida de *opera in musica*), con todo non foi *frecuentemente* empregada en Italia (ou en calquera outro país) para referirse ao xénero de obras particulares. A meirande parte dos compositores empregaron designacións máis precisas para presentar os seus traballos ao público. Decotío xéneros específicos de ópera foron comisionados por teatros ou mecenas (en cuxo caso a forma do traballo podía desviarse máis ou menos da norma do xénero, dependendo da inclinación do compositor). Os xéneros operísticos non son exclusivos e algunhas óperas clasifícanse en varios á vez, polo que en caso de dúbida a única autoridade acaba sendo o propio compositor.

## Definicións 
Os xéneros operísticos teñen sido definidos de distintos xeitos, non sempre en termos de regras estilísticas. Algunhas, como a ópera seria, refírense a tradicións identificadas por historiadores posteriores, mentres outras, como a Zeitoper, teñen sido definidas polos seus inventores. Outras formas teñen sido relacionadas cun teatro particular, como por exemplo a opéra comique no teatro do mesmo nome, ou opéra bouffe no Théâtre des Bouffes Parisiens.

Esta lista non inclúe termos non históricos, vagos ou méramente descritivos, como *ópera cómica*, *ópera sacra*, *ópera tráxica* ou *ópera nun acto* etc. Os termos foron empregados na súa lingua orixinal para evitar posibles ambigüidades na tradución ao galego.

## Lista 
## Notas 
## Véxase tamén 
### Outros artigos
* Óperas por xénero
* Intermedio
* Masque
* Madrigale concertato
* Comedia Madrigal
Estereocilio

Os **estereocilios** son especializacións da parte apical das células presentes en certas células epiteliais.

Son longas proxeccións con forma de apéndices, que carecen de mobilidade. Aínda que se parecen a cilios no seu aspecto e nome, non teñen nada que ver con eles, e están máis relacionadas cos *microvilli* na súa estrutura interna, función, e falta de movemento, polo que son ás veces considerados como unha variante destes . No seu interior teñen un esqueleto de microfilamentos de actina igual ca os *microvilli* e carecen da tubulina típica dos cilios.

Ollados con microscopio óptico son semellantes ao penacho dun pincel, xa que están ramificados e non son todos da mesma lonxitude. Os do epitelio cilíndrico pseudoestratificado do conduto do epidídimo penetran varios microns na luz do conduto, teñen aspecto de *microvilli* moi longos e flexibles e de maior diámetro na base, que se entrelazan con outros nas puntas.

Encóntranse no epitelio do epidídimo, onde levan a cabo a función de segregar un líquido chamado licor epididimario, que é un compoñente do seme; e nalgúns tecidos sensoriais, como os mecanorreceptores do son e o equilibrio do oído interno, nos cales ten lugar unha transdución mecanoeléctrica, xa que a flexión do estereocilio provoca a apertura ou peche de canais iónicos do estereocilio, creando un potencial eléctrico na célula.

## Notas 
## Véxase tamén 
### Outros artigos 
* Microvilli
* Cilio
Do libro impreso á Internet

***Do libro impreso á Internet*** é un ensaio de Isabel Soto, editado en 2005 pola Consellaría de Cultura e Deporte da Xunta de Galicia na colección Andel.

Amais dun proemio a cargo da daquela conselleira Ánxela Bugallo, consta dunha introdución e de catro bloques con diversos epígrafes en cada un deles. Estes bloques son: *Os primeiros pasos da imprenta*, *A evolución da técnica*, *O libro en Galicia* e *O libro no mundo das novas tecnoloxías*.
## Véxase tamén 
### Ligazóns externas 
* Ficha do libro no sitio web da AELG.
O rastro que deixamos

***O rastro que deixamos*** é un libro do autor vilalbés Agustín Fernández Paz, publicado por Xerais a finais do ano 2012, e cuxa edición foi supervisada por Isabel Soto. Consta de 240 páxinas e está publicado dentro da colección *Crónica*. Trátase dunha recompilación de traballo de Fernández Paz en diferentes medios e contextos ao longo do tempo, así como algúns outros que permanecían inéditos. Van en dúas liñas fundamentais: a memoria da infancia e o oficio da escrita.
Museo Naval de Sevilla

O **Museo Naval Torre del Oro (Sevilla)**, está localizado dentro da defensiva Torre del Oro, símbolo da cidade, as beiras do río Guadalquivir e xunto á praza de touros da Real Maestranza en Sevilla.

## Historia 
Antes de ser museo, o monumento foi usado como capela, almacén de pólvora, oficinas da capitanía do porto, prisión etc. O museo en si foi creado por orde ministerial de 21 de marzo de 1936, sendo filial do Museo Naval da Armada, pero por mor da guerra civil foi inaugurado no ano 1944, estando dividido en dúas plantas de pequenas dimensións, a baixa, de 85 m², e a primeira, de 127 m², en total 623 m² entre os que se reparten todos os elementos que se mostran ao visitante.

## Contido 
Entre os seus obxectos pódense observar restos mariños fosilizados, mecanismos de artes náuticas, compases, mascaróns de proa, cadros e gravados con temática mariñeira, cartas mariñas antigas e documentos históricos.

De entre as vitrinas que conteñen estas maquetas de barcos cabe destacar especialmente un barco a vapor de pasaxeiros, o “Real San Fernando”, de construción española que realizou o seu primeiro servizo o 16 de xullo de 1817. 

## Galería de imaxes 

Ficheiro:SevillaMuseoNavalTorreDelOro09.JPG|Fósil
Ficheiro:SevillaMuseoNavalTorreDelOro11.JPG|Vapor de rodas "Real Fernando"
Ficheiro:SevillaMuseoNavalTorreDelOro12.JPG|Canón
Ficheiro:SevillaMuseoNavalTorreDelOro02.JPG|Escafandro
Ficheiro:SevillaMuseoNavalTorreDelOro07.JPG|Bergantín "San Ignacio de Loyola"
Ficheiro:SevillaMuseoNavalTorreDelOro08.JPG|Telégrafo

## Notas 
## Véxase tamén 
### Bibliografía 
* PULIDO, Ildefonso; DELGADO, Melquíades (1992). *Museo Marítimo Torre del Oro*. Madrid. Editorial: Museo Naval, Servizo de Publicacións da Armada.
Test Icicles

**Test Icicles** foi unha banda inglesa de dance-punk formada en Londres no ano 2004. Estaba influenciada principalmente polo indie rock, pero contiña elementos musicais de varios xéneros, destacando o hip hop, o crossover thrash e o punk rock. Fundárona Rory Attwell e Sam Mehran, aos que posteriormente se lles uniu Devonte Hynes. Hynes e Mehran tiñan 18 anos no momento da creación do grupo. Test Icicles separaríase no ano 2006 tras o lanzamento dun único álbum de estudio, *For Screening Purposes Only*.

## Discografía 
* *For Screening Purposes Only* - 2005 (Domino Records)
Eosinofilia pulmonar

[250px|right|thumb|[Eosinófilo, célula sanguínea que se atopa nos pulmóns nas **eosinofilias pulmonares**.]]
As **eosinofilias pulmonares** son un grupo de síndromes e doenzas caracterizados por causaren infiltrados pulmonares nos que predominan os eosinófilos, un tipo de células do sangue. Neste grupo de enfermidades no se inclúen aquelas que poden acompañarse de eosinofilia pero que teñen unha causa propia, como poden ser tumores, infeccións, a artrite reumatoide (AR) ou a granulomatose de Wegener, entre outras. Tamén factores extrínsecos poden ser a causa dunha eosinofilia pulmonar, entre eles os efectos adversos a certos fármacos.

## Clasificación 
Podemos clasificar a este tipo de doenzas segundo sexan primarias, isto é, sexan por si propia a causa de eosinofilia, ou secundarias, isto é, a consecuencia doutros procesos.
### Primarias ou idiopáticas 
* Eosinofilia pulmonar simple ou Síndrome de Löffler.
* Pneumonía eosinofílica crónica (PEC ou NEC).
* Pneumonía eosinofílica aguda.
* Síndrome de Churg-Strauss.
* Síndrome hipereosinofílico idiopático.
* Granulomatose broncocéntrica.
### Secundarias 
* Por efectos secundarios dos fármacos. *Ver Eosinofilia pulmonar iatroxénica.*
* Por parasitos.
* Asperxilose broncopulmonar alérxica (ABPA).

## Véxase tamén 
### Notas 
### Outros artigos 
* Eosinófilo
Nymphalini

***Nymphalini*** é unha tribo de lepidópteros pertencente á subfamilia Nymphalinae na familia Nymphalidae que se encontra en Centroamérica.

## Xéneros 
Lista de xéneros.

* *Aglais* Dalman, 1816 
* *Antanartia* Rothschild & Jordan, 1903 
* *Araschnia* Hübner, 1819
* *Colobura* Billberg, 1820
* *Hypanartia* Hübner, 1821 
* *Inachis* 
* *Kaniska* Moore, 1899 
* *Mynes* Boisduval, 1832
* *Nymphalis* Kluk, 1781
* *Polygonia* Hübner, 1819 
* *Pycina* Doubleday, 1849 
* *Smyrna* Hübner, 1823
* *Symbrenthia* Hübner, 1819 – jesters
* *Vanessa* Fabricius, 1807

Xéneros prehistóricos coñecidos polos seus fósiles:
* †*Jupitella* Carpenter, 1985
* †*Mylothrites* Scudder, 1875

## Notas 
## Véxase tamén 
### Bibliografía 
* Korshunov, 1995. [Butterflies of the Asian part of Russia. A handbook] *Dnevnye babochki Aziatskoi chasti Rossii. Spravochnik*.:202 pp. (re: Roddia)
* Kudrna, O. & J. Belicek, 2005. The *Wiener Verzeichnis*, its authorship, publication date and some names proposed for butterflies therein. Oedippus 23: 1-32. (re: Schiffermüller names)
* Linnaeus, C. 1758. *Systema Naturae per Regna Tria Naturae, Secundum Clases, Ordines, Genera, Species, cum Characteribus, Differentiis, Symonymis, Locis. Tomis I.* 10th Edition Syst. Nat. (Edn 10). (re: *N. antiopa, P. c-album, P. c-aureum, I. io, N. polychloros, A. urticae*)
Antanartia

***Antanartia*** é un xénero de lepidópteros pertencente á subfamilia Nymphalinae na familia Nymphalidae que se encontra no sur de África.

## Especies 
* *Antanartia abyssinica* (Felder, 1867)
* *Antanartia borbonica* (Oberthür, 1880)
* *Antanartia delius* (Drury, 1782) 
* *Antanartia dimorphica* Howarth, 1966 
* *Antanartia hippomene* (Hübner, 1823)
* *Antanartia schaeneia* (Trimen, 1879)

## Notas 
## Véxase tamén 
### Bibliografía 
* Bouyer, Th., 2010: Description d'une nouvelle sous-espèce d'Antanartia du Katanga (Lepidoptera: Nymphalidae). *Entomologia Africana* ** 15 (1)**: 19-21.
* Howarth, T.G., 1966: Revisional notes on the genus *Antanartia* (Lepidoptera: Nymphalidae). *Bulletin of the British Museum National Museum (Entomology)* **18**: 21-43.
* Williams, M.C., 2008: Checklist of Afrotropical Papilionoidea and Hesperoidea.
Teísmo

O termo **teísmo** pode referirse a:
***Teísmo**, en filosofía, corrente de pensamento que acredita na existencia de Deus;

***Teísmo**, en lingüística, trazo dialectal da lingua galega que prescinde da diferenza entre os pronomes átonos *te* e *che* empregando unicamente *te*.
Síndrome de Löffler

A **síndrome de Löffler**, tamén chamada **eosinofilia pulmonar simple**, é unha doenza englobada no grupo das chamadas eosinofilias pulmonares. Nesta doenza, os eosinófilos acumúlanse no tecido pulmonar, en gran medida por mor dunha infección parasitaria, aínda que tamén pode ser provocada por fungos e outros axentes.
Describiuse por vez primeira no ano 1921 grazas a Wilhelm Löffler, que indentificou a presenza de eosinofilia en pacientes afectados por *Ascaris lumbricoides*, *Strongyloides stercoralis*, *Ancylostoma duodenale* e *Necator americanus*, todos eles parasitos.

Ao dano cardíaco producido polo depósito anormal de gránulos eosinofílicos coñécese polo nome de endocardite de Löffler e poder ser causada por resposta á infección parasitaria ou pode ser idiopática.

## Síntomas 
A sintomatoloxía típica da síndrome de Löffler é a tose seca, a dor torácica, febre e malestar xeral, dificultade respiratoria, erupcións cutáneas e un aumento da frecuencia respiratoria. Ás veces pode incluso non dar ningún tipo de síntoma. O prognóstico adoita ser excelente, cunha recuperación completa ás catro semanas.

## Tratamento 
O curso desta doenza adoita ser benigno e autolimitado, isto é, cura soa en menos de catro semanas. Por outra banda, a tratamento principal está orientado a tratar a causa primaria. Así, se a doenza ten a súa orixe nunha infección, o tratamento basearase na prescrición do antibiótico axeitado. Se a eosinofilia é un efecto adverso a un fármaco, este habería de serlle retirado ao paciente. En casos un pouco máis severos, pode ser necesario o tratamento con corticoides.

## Notas 
## Véxase tamén 
### Outros artigos 
* Eosinófilo
* Eosinofilia pulmonar
The Magnetic Fields

**The Magnetic Fields** é unha banda estadounidense de indie pop fundada e liderada por Stephin Merritt. El é o principal compositor, produtor e vocalista do grupo, ademais de tocar varios instrumentos. The Magnetic Fields é esencialmente o vehículo artístico de Merritt, xunto con outros proxectos, como The 6ths, Future Bible Heroes e The Gothic Archies. Aínda que o particular estilo da banda é normalmente tan maleable como a forma de compoñer de Merritt, as súas cancións son normalmente catalogadas como synthpop, indie pop e noise pop.

A banda publicou o seu sinxelo de estrea (e tamén o máis coñecido), "100,000 Fireflies", en 1991, cun son típico dos seus primeiros tempos caracterizado polos sintetizadores de Merritt e as voces de Susan Anway (e posteriormente do propio Stephin Merritt dende o EP *House of Tomorrow* en diante). Unha banda máis tradicional materializouse máis tarde, actualmente formada por Merritt, Claudia Gonson, Sam Davol e John Woo, con voces ocasionais de Shirley Simms. O seu traballo máis coñecido é o álbum conceptual en tres volumes *69 Love Songs*. Foi seguido nos seguintes anos pola triloxía "sen sintes" *i* (2004), *Distortion* (2008) e *Realism* (2010).

## Discografía 
### Álbums de estudio 
* *Distant Plastic Trees* - 1991 (Red Flame)
* *The Wayward Bus* - 1992 (PoPuP)
* *The Charm of the Highway Strip* - 1994 (Merge Records)
* *Holiday* - 1994 (Feel Good All Over)
* *Get Lost* - 1995 (Merge Records)
* *69 Love Songs* - 1999 (Merge Records)
* *i* - 2004 (Nonesuch Records)
* *Distortion* - 2008 (Nonesuch Records)
* *Realism* - 2010 (Nonesuch Records)
* *Love at the Bottom of the Sea* - 2012 (Merge Records)
* *50 Song Memoir* - 2017 (Nonesuch Records)

### EPs 
* *The House of Tomorrow* - 1992 (Harriet Records, Feel Good All Over)

## Véxase tamén 
### Ligazóns externas 
* Páxina oficial
TAC

Co acrónimo **TAC** podémonos estar a referir a:

### Xeografía: 
* **Illa Tac**: Illa do arquipélago de Chiloé, en Chile.

### Medicina: 
* **Tomografía computadorizada**: Tecnoloxía de diagnóstico pola imaxe empregada en medicina.

### Relixión: 
* en inglés: *Traditional Anglican Communion* (Comuñón Anglicana Tradicional).

### Política: 
* *Treatment Action Campaign*: Organización activista surafricana contra a SIDA.
* **Taller de Acción Comunitaria**: Organización funcional chilena co obxectivo de promover o desenvolvemento da comunidade por medio de obradoiros.

### Tecnoloxía: 
* *Type Allocation Code*: Parte do código IMEI usada para identificar ao fabricante e modelo de móbil.

### Transporte: 
* **Transporte Aéreo de Colombia**: unha aeroliña colombiana con base no Aeropuerto Internacional Alfonso Bonilla Aragón.
* **TAC**: *Transport Accident Comission*.
Tomografía computadorizada

A **tomografía axial computadorizada (TAC)**, ou **tomografía computadorizada (TC)**, é unha técnica de imaxe médica que é empregada para o diagnóstico. Utiliza raios X para obter cortes ou seccións de obxectos anatómicos con fins diagnósticos. Tomografía vén do grego *τομον* que significa corte ou sección e de *γραφίς* que significa imaxe ou gráfico. A posibilidade de obter imaxes de cortes tomográficos reconstruídas en planos non tranversais fixo que actualmente se prefira chamar a esta técnica *TC* en lugar de *TAC*.
## Notas 
## Véxase tamén
Allariz, Allariz (Santiago), Allariz

**Allariz** é un lugar da parroquia de Santiago de Allariz no concello ourensán de Allariz, na comarca de Allariz - Maceda. Segundo o IGE, en 2022 tiña 4.083 habitantes (1.990 homes e 2.093 mulleres).

## Lugares e parroquias 
### Lugares de Allariz (Santiago) 
### Parroquias de Allariz 
## Notas 
## Véxase tamén 
### Outros artigos 
* Lugares de Allariz
Illa Tac

: ''Este artigo estase a referir a unha illa de Chile. Para a técnica de diagnóstico, ver **Tomografía computadorizada.**

A **illa Tac**, con 3,2 quilómetros de longo por 1,6 de largo e unha poboación de aproximadamente 400 persoas, é a illa máis oriental das que pertencen á comuna de Quemchi, no Arquipélago de Chiloé. A súa principal fonte de traballo é a pesca da pescada, que normalmente é exportada.